b'\n_START_ARTICLE_\nForlaget Rhodos\n_START_PARAGRAPH_\nForlaget Rhodos er et dansk forlag grundlagt i 1959 af videnskabsjournalist og redakt\xc3\xb8r Niels Bl\xc3\xa6del (1917-2011) og hans hustru kunstneren Strit Bl\xc3\xa6del (1925-2017).\n_START_SECTION_\nForlagets historie og udgivelser\n_START_PARAGRAPH_\nFra begyndelsen udgav Forlaget Rhodos store v\xc3\xa6rker om kunst, etnografi og naturvidenskab, bl.a. den store Gr\xc3\xb8nlandsserie. Fra slutningen af 1960\'erne og i 1970\'erne udgav forlaget ogs\xc3\xa5 debatskabende b\xc3\xb8ger om samtidsemner, sidel\xc3\xb8bende med serien Bibliotek Rhodos redigeret af bl.a. Mihail Larsen og Claus Clausen (ansat 1968). Larsen og Clausen udgav b\xc3\xb8ger af bl.a. Roland Barthes, Daniel Cohn-Bendit, Che Guevara, Michel Foucault og Karl Marx. Serien huskes ogs\xc3\xa5 for sin ydre form som var forgivet af Michael Malling med karakteristiske st\xc3\xa6rke farver og kraftig typografi. Fra midt 80\'erne udfasede forlaget udgivelse af politisk debatlitteratur helt og har siden haft fokus rettet p\xc3\xa5 forlagets kerneomr\xc3\xa5de inden for formidling af kunst, design, etnografi og naturvidenskabelige emner._NEWLINE_Siden 1976 har forlaget udgivet Naturlommekalenderen frem til 2011 redigeret af Niels Bl\xc3\xa6del og tidligere direkt\xc3\xb8r for zoologisk have Bent J\xc3\xb8rgensen. Naturlommekalenderen redigeres nu af Gertrud Jensen i samarbejde med Michael Stoltze._NEWLINE_Litteraturtidsskrifterne Luftskibet og siden Den Bl\xc3\xa5 Port blev udgivet sidel\xc3\xb8bende med Tidsskriftet Naturens Verden. Naturens Verden (1917-2008) blev udgivet frem til 2008 da fonden bag tidsskriftet indstillede sit virke._NEWLINE_I 1988 startede stifternes s\xc3\xb8n redakt\xc3\xb8r og grafisk tilrettel\xc3\xa6gger Ruben Bl\xc3\xa6del (f. 1962) p\xc3\xa5 forlaget, f\xc3\xb8rst i den grafiske produktion og siden i ledelsen af forlaget sammen med Niels Bl\xc3\xa6del._NEWLINE_Fra 1990 p\xc3\xa5begyndtes samarbejdet med dr. phil. Mirjam Gelfer J\xc3\xb8rgensen om udviklingen af kunsthistoriske tidsskrift Scandinavian Journal of Design History som udkom i 15 \xc3\xa5rgange. Med Mirjam Gelfer J\xc3\xb8rgensen som forfatter og redakt\xc3\xb8r udkom ogs\xc3\xa5 de to store v\xc3\xa6rker Dansk J\xc3\xb8disk Kunst og Guldalderdr\xc3\xb8mmen - begge p\xc3\xa5 b\xc3\xa5de dansk og engelsk._NEWLINE_Ligeledes fra starten af 1990\'erne p\xc3\xa5begyndte Forlaget Rhodos arbejdet med den store nomadeserie " The Carlsberg Foundation Nomad Research Project" i samarbejde med Carlsbergfondet, med etnograf Ida Nicolaisen som hovedredakt\xc3\xb8r. Serien t\xc3\xa6ller v\xc3\xa6rker af bl.a. Klaus Ferdinand, Ida Nicolaisen, Schuler Jones, Inge Demant Mortensen, Martha Boyer og Henny Harald Hansen. Med Dobbeltbindet Exploring Central Asia forsvarede forfatteren dr. phil Esther Fihl sin doktorgrad._NEWLINE_I 1999 k\xc3\xb8bte Ruben Bl\xc3\xa6del forlaget af Niels Bl\xc3\xa6del._NEWLINE_I 2003, efter at have holdt til i Niels Brocks Gaard i Strandgade, K\xc3\xb8benhavn i godt 35 \xc3\xa5r flyttede forlaget fra K\xc3\xb8benhavn til Holtegaard udenfor Humleb\xc3\xa6k i Nordsj\xc3\xa6lland. Samme \xc3\xa5r indtr\xc3\xa5dte Gertrud Jensen (ansat 1997) som partner i forlaget._NEWLINE_I den store gr\xc3\xb8nlandsserie udkom i 2006 jubil\xc3\xa6umsv\xc3\xa6rket Arktisk Station 1906-2006 og bogen Hans Lynge \xe2\x80\x93 en gr\xc3\xb8nlandsk kulturpioner._NEWLINE_I 2007 udkom bl.a.Dansk Tr\xc3\xa6kfugleatlas i samarbejde med Zoologisk Museum og Thomas Bj\xc3\xb8rnebo Berg: "Zackenberg \xe2\x80\x93 En Arktisk Perle i den Nord\xc3\xb8stgr\xc3\xb8nlandske National Park" samt bogen "Shortcuts" om designeren Erik Magnussen skrevet af Henrik Sten M\xc3\xb8ller._NEWLINE_I 2008 udkom bl.a. Vibeke Andersson M\xc3\xb8ller: "Farver I Funktionalismen" og to binds v\xc3\xa6rket " Aluminia" af E.W. Flensborg_NEWLINE_I 2009 udkom bl.a. Mette Lund J\xc3\xb8rgensen: "Valby Bakke"_NEWLINE_I 2010 udkom bl.a. Mytte Fentz: "The Kalasha \xe2\x80\x93 Mountain People of the Hindu Kush" og J\xc3\xb8rgen J\xc3\xb8rgensen: "Gl\xc3\xa6den ved at bo \xe2\x80\x93 J\xc3\xb8rn Utzon og Romerhusene i Helsing\xc3\xb8r" og Tre-binds v\xc3\xa6rket " Pompejanske Rumudsmykninger i 1800-tallets Danmark" af Kirsten N\xc3\xb8rregaard Pedersen_NEWLINE_I 2011 udkom bl.a. Bonnie M\xc3\xbcrsch: Noahs Ark \xe2\x80\x93 En Billedbog med Rim og Remser om Dyr i By og Bur \xe2\x80\x93 Fotograferet af Jens Frederiksen \xe2\x80\x93 og J\xc3\xb8rgen Henneke: Guld og Gr\xc3\xb8nne Skover \xe2\x80\x93 om K\xc3\xb8benhavner Plantagerne i Jylland._NEWLINE_I 2012 udkom bl.a. Ren\xc3\xa9 Kural og Torben Eskerod: "Out!- om Dansk Tennis Club og Tennisspilleren Leif Rovsing"_NEWLINE_I 2013 udkom bl.a. Vibeke Andersson M\xc3\xb8ller: "Danske Kunstnertapeter" i samarbejde med Nationalmuseet og Syddansk Universitetsforlag_NEWLINE_I 2014 udkom bl.a. Minna Heimb\xc3\xbcrger: "Maleren Eberhart Keilhau 1624-1687", Kirsten N\xc3\xb8rregaard Pedersen "Kastrup V\xc3\xa6rk - Bryggerg\xc3\xa5rden 1749-1900" og Bettina Lamm, Ren\xc3\xa9 Kural og Anne Wagner: "Playable - bev\xc3\xa6gelsesinstallationer i by og Landskabsrum"_NEWLINE_I 2015 udkom bl.a. "Det talende levende menneske - Festskrift for Karsten Fledelius"_NEWLINE_I 2016 udkom bl.a. J\xc3\xb8rgen Witte: "Rosendals Historie" og Mette Lund J\xc3\xb8rgensen: "Krebs \xe2\x80\x93 portr\xc3\xa6t af et forfatterskab"\n_START_SECTION_\nPriser og udm\xc3\xa6rkelser\n_START_PARAGRAPH_\nI 1951 modtog Niels Bl\xc3\xa6del Cavlingprisen "Som anerkendelse af hans journalistiske initiativ og talentfulde gennemf\xc3\xb8relse af kampen for en forbedring af vilk\xc3\xa5rene for dansk videnskab"._NEWLINE_I 1978 modtog Niels Bl\xc3\xa6del "EEC Science Writer Reward"_NEWLINE_I 1988 modtog Niels Bl\xc3\xa6del H.C.\xc3\x98rsted Medaljen_NEWLINE_I 1997 modtog Ruben Bl\xc3\xa6del Forening for Boghaandv\xc3\xa6rks diplom for fremragende faglig indsats._NEWLINE_Forlagets fokus p\xc3\xa5 h\xc3\xb8j designm\xc3\xa6ssig s\xc3\xa5vel som produktionsteknisk kvalitet har v\xc3\xa6ret gennemg\xc3\xa5ende, hvilket blev udm\xc3\xb8ntet i at forlaget i \xc3\xa5r 2000 modtog F. Hendriksen Medaljen fra Forening for Boghaandv\xc3\xa6rk. Niels og Ruben Bl\xc3\xa6del modtog medaljen i f\xc3\xa6llesskab_NEWLINE_I 2002 modtog redakt\xc3\xb8r og grafisk designer Gertrud Jensen Forening for Boghaandv\xc3\xa6rks diplom for fremragende faglig indsats, bl.a. for hendes arbejde med Mirjam Gelfer J\xc3\xb8rgensens bog Guldalderdr\xc3\xb8mmen._NEWLINE_I 2011 D. 5 maj modtog Ruben Bl\xc3\xa6del Albertsen Fondens pris for p\xc3\xa5 fremragende vis at have formidlet viden om Design og Kunsth\xc3\xa5ndv\xc3\xa6rk.\n_START_SECTION_\nSuzanne Br\xc3\xb8gger\n_START_PARAGRAPH_\nForfatteren Suzanne Br\xc3\xb8gger debuterede p\xc3\xa5 Forlaget Rhodos med Fri os fra k\xc3\xa6rligheden i 1973 og siden fulgte; 1975; K\xc3\xa6rlighedens veje & vildveje, 1978; Creme Fraiche, 1979; En gris som har v\xc3\xa6ret oppe at sl\xc3\xa5s kan man ikke stege; 1980; Br\xc3\xb8g, 1981; Tone, 1984; JA, 1986; Den pebrede susen, 1988; Edvard og Elvira; 1990; Min verden i en n\xc3\xb8ddeskal, 1991; \'Efter Orgiet\'.'